**ZAPISNIK**

sa 34. sjednice Školskog odbora održane dana 19.9.2017. godine s početkom u 13 sati u uredu v.d. ravnateljice.

**Prisutni:**

1. Mladen Kovač, predsjednik Školskog odbora
2. Tamara Martić, članica
3. Sanja Crnković, članica
4. Sanja Godek-Glavina, članica
5. Vladimir Šadek, član
6. Elizabeta Horvatić, članica
7. Saša Kresojević, član
8. Manuela Gregurić, v.d. ravnateljica.

**Zapisničar:** Sanja Martinković.

Predsjednik Školskog odbora Mladen Kovač otvara 34. sjednicu Odbora i predlaže sljedeći

**DNEVNI RED:**

1. Verifikacija zapisnika sa 33. sjednice Školskog odbora održane 13.9.2017. godine
2. Izbor ravnatelja/ice Srednje škole Koprivnica
3. Razno.

Predloženi dnevni red jednoglasno je usvojen.

**A.d.1.**

**Verifikacija zapisnika sa 33. sjednice Školskog odbora održane 13.9.2017. godine**

Na zapisnik sa 33. sjednice Školskog odbora nije bilo primjedaba te je jednoglasno usvojen.

**A.d.2.**

**Izbor ravnatelja/ice Srednje škole Koprivnica**

V.d. ravnateljica Manuela Gregurić napušta sjednicu kako bi Odbor pristupio glasovanju.

Predsjednik Odbora navodi kako su na prošloj sjednici detaljno pregledane pristigle četiri zamolbe i sve četiri prijave ispunjavanju uvjete iz natječaja. To su prijave kandidata: Damjana Abou Aldana, Brune Borića, Damira Odaka i Manuele Gregurić. O njima je svoje stajalište tajnim glasovanjem donijelo Nastavničko vijeće, Vijeće roditelja i skup radnika. Zaključci o glasovanju Nastavničkog vijeća, Vijeća roditelja i skupa radnika proslijeđeni su predsjedniku Odbora. Navedena tijela podržala su kandidaturu kandidatkinje Manuele Gregurić.

*Zaključci o glasovanju nalaze se u prilogu ovog zapisnika.*

Pristupa se javnom glasovanju.

Predsjednik Školskog odbora postavlja pitanje tko je „za“ da ravnatelj/ica Srednje škole Koprivnica u narednom mandatu bude:

1. Damjan Abou Aldan – 2 glasa
2. Bruno Borić - 0 glasova
3. Damir Odak – 0 glasova
4. Manuela Gregurić – 5 glasova.

Školski odbor većinom glasova donosi odluku o izboru Manuele Gregurić za ravnateljicu Srednje škole Koprivnica u narednom mandatu od 5 godina te će se za nju tražiti prethodna suglasnost ministrice znanosti i obrazovanja za imenovanje ravnateljicom škole.

Nakon zaključenja točke 2. dnevnog reda sjednici je pristupila v.d. ravnateljica Manuela Gregurić kako bi izvijestila Odbor pod točkom 3. dnevnog reda.

**A.d.3.**

**Razno**

Pod točkom *razno* v.d. ravnateljica obavijestila je Odbor kako je ženska futsal ekipa pozvana na Svjetsko prvenstvo koje će se održati u Izraelu.

Zatim je v.d. ravnateljica obavijestila Odbor kako je Nastavničko vijeće odlučilo da učenici sakupljaju iznos od 10,00 po učeniku za informatičke kabinete i laboratorije i ostale kabinete, a novac će biti utrošen na kupnju potrošnog materijala za potrebe tih kabineta i laboratorija. V.d. ravnateljica je zatražila suglasnost Školskog odbora za prikupljanje 10,00 kuna po učenika za navedenu svrhu.

Školski odbor jednoglasno daje suglasnost v.d. ravnateljici za prikupljanje 10,00 kuna.

V.d. ravnateljica zatražila je suglasnost Školskog odbora za imenovanje Draženke Ivaniš-Sikavica voditeljicom obrazovanja odraslih. Imenovanje novog voditelja potrebno je iz razloga što je dosadašnja voditeljica imenovana v.d. ravnateljicom.

Školski odbor jednoglasno donosi odluku o imenovanju Draženke Ivaniš- Sikavica voditeljicom obrazovanja odraslih.

Završeno u 13.45.

KLASA: 602-03/17-07/32

URBROJ: 2137-49-05-17-02

Koprivnica, 19.9.2017.

Zapisničar: Predsjednik Školskog odbora:

Sanja Martinković Mladen Kovač, mr. pharm.